ওয়েব ডেস্ক : কসবা থানার উদ্যোগে জালে বড়সড় প্রতারণা চক্র। পুলিসের জালে ধরা পড়ল পাঁচ প্রতারক। ধৃতদের বাড়ি এলাহাবাদ ও কানপুরে। সোনার গয়না আর রুপোর কয়েন বিক্রির ফাঁদ পাততো এরা। ক্রেতাকে নির্দিষ্ট জায়গায় ডেকে এনে টাকা নিয়ে তুলে দেওয়া হোত নকল গয়না আর কয়েন। এভাবেই এক মহিলাকে ঠকিয়ে তারা হাতিয়ে নেয় নয় লক্ষেরও বেশি টাকা। সেই মহিলার অভিযোগের ভিত্তিতেই ফাঁদ পাতে পুলিস। গতকাল রুবি মোড়ের কাছে একটি হোটেলের সামনে ধরা পড়ে যায় দুই প্রতারক। পরে জালে পড়ে আরও তিন। ধৃতদের থেকে উদ্ধার হয়েছে নকল গয়না, কয়েন আর পিতলের বাসনপত্র। মিলেছে একাধিক মোবাইল ফোন ও সিমকার্ডও।